Diari Oficial de la Generalitat Valenciana


Sumari del DOGV 4656, del 23-12-2003 (2003/13550)

RESOLUCIÓ de 12 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc entre la Conselleria de Cultura, Educació i Esport de la Generalitat Valenciana i l'Associació Provincial d'Empresaris de Muntatges Elèctrics i Telecomunicacions d'Alacant (APEME), per a la col·laboració en la gestió de la Formació en Centres de Treball dels alumnes de Formació Professional Específica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/13385


Data del document
:   12-12-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * organització patronal
    * cooperació administrativa
    * formació professional

RESOLUCIÓ de 12 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc entre la Conselleria de Cultura, Educació i Esport de la Generalitat Valenciana i l'Associació Provincial d'Empresaris de Muntatges Elèctrics i Telecomunicacions d'Alacant (APEME), per a la col·laboració en la gestió de la Formació en Centres de Treball dels alumnes de Formació Professional Específica. [2003/X13368]
  
Subscrit, després de la tramitació prèvia reglamentària, entre la Conselleria de Cultura, Educació i Esport de la Generalitat Valenciana i l'Associació Provincial d'Empresaris de Muntatges Elèctrics i Telecomunicacions d'Alacant (APEME), el 8 d'agost de 2003, un Conveni Marc per a la col·laboració en la gestió de la Formació en Centres de Treball dels alumnes de Formació Professional Específica, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1044/2003, i que figura com a annex d'esta resolució.
  
València, 12 de desembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc entre la Conselleria de Cultura, Educació i Esport de la Generalitat Valenciana i l'Associació Provincial d'Empresaris de Muntatges Elèctrics i Telecomunicacions d'Alacant (APEME), per a la col·laboració en la gestió de la Formació en Centres de Treball dels alumnes de Formació Professional Específica
  
València, 8 d'agost de 2003
  
Reunits:
  
D'una part, l'honorable senyor conseller de Cultura, Educació i Esport, Esteban González i Pons, fent ús de l'atribució i potestat a què fan referència els articles 35 i 21, respectivament, de la Llei 5/1983, de 30 de desembre, de Govern Valencià.
  
I d'una altra, Antonio Moreno Fresneda, president de l'Associació Provincial d'Empresaris de Muntatges Elèctrics i Telecomunicacions d'Alacant (en avant APEME), en nom i representació d'esta entitat, segons consta en certificació expedida pel secretari general de l'Associació el 26 de juny de 2003.
  
Exposen:
  
Que les dos parts consideren de mutu interés la implantació a la Comunitat Valenciana d'una oferta de Formació Professional capaç de satisfer adequadament la demanda de recursos humans per part del mercat de treball.
  
Que un eficaç sistema de Formació Professional exigix la seua articulació amb les expectatives de desenrotllament econòmic i social de la Comunitat i la concreta vinculació dels centres docents amb l'entorn productiu.
  
Que la Llei Orgànica 1/1990, de 3 d'octubre, d'Ordenació General del Sistema Educatiu, establix, en el seu article 34, la necessitat de tindre en compte l'entorn socioeconòmic dels centres docents i l'obligació d'incloure en el currículum dels ensenya-ments de Formació Professional Específica una fase de formació pràctica en els centres de treball, ordenant a les administracions educatives arbitrar els mitjans necessaris per a incorporar a les empreses i institucions al desenrotllament d'estos ensenyaments.
  
Que, per tot l'anterior, estimen de summe interés establir una línia de cooperació tendent a millorar la qualificació professional, present i futura, dels treballadors, professors i alumnes.
  
En conseqüència, les dos parts subscriuen el present conveni d'acord amb les següents
  
Clàusules:
  
Objecte
  
Primera
  
L'objecte del present conveni és establir uns mecanismes de col·laboració específics, a fi d'aconseguir que la Formació Professional a la Comunitat Valenciana puga adaptar-se constantment als requeriments de nivell tecnològic i organitzatiu que els processos productius demanen.
  
Segona
  
La referida col·laboració es durà a terme en els següents camps d'actuació:
  
a) Desenrotllament d'un programa divulgatiu de la Formació en Centres de Treball (FCT), dirigit a conscienciar el món empresarial de la conveniència d'obligar-se amb la seua participació en la dita formació.
  
b) Facilitar als centres on s'impartisca la Formació Professional Específica la constitució d'una xarxa d'empreses col·laboradores en el seu entorn, on els alumnes puguen realitzar la FCT.
  
c) Propiciar l'establiment de concerts de col·laboració singulars entre les empreses i els centres docents.
  
Obligacions de les parts
  
Tercera
  
APEME establirà els mecanismes que crega necessaris per a gestionar el programa d'actuacions, en col·laboració amb les persones designades per la Conselleria de Cultura, Educació i Esport per a idèntica comesa.
  
Quarta
  
Les despeses que s'originen en el desenrotllament d'allò ací convingut seran cofinançats per APEME i la Conselleria de Cultura, Educació i Esport, en els termes que s'acorden en convenis singulars, que es consideraran addendes al present conveni.
  
Cinquena
  
Serà responsabilitat de la Conselleria de Cultura, Educació i Esport establir la normativa per al desenrotllament de la FCT, així com establir el model de concert de col·laboració singular a firmar pel centre educatiu i l'empresa col·laboradora d'este.
  
Coordinació
  
Sisena
  
Les accions previstes en este conveni s'executaran davall la direcció i supervisió d'una comissió mixta paritària, integrada per:
  
- L'honorable senyor conseller de Cultura, Educació i Esport, o la persona que delegue, que la presidirà.
  
- El president d'APEME, o la persona que delegue.
  
- Tres representants de la Conselleria de Cultura, Educació i Esport, designats pel conseller, un dels quals actuarà de secretari.
  
- Tres representants d'APEME, designats pel seu president.
  
Setena
  
Les funcions de la comissió mixta seran les següents:
  
a) Efectuar el seguiment i avaluació del conveni.
  
b) Programar les actuacions a desenrotllar per al compliment dels objectius.
  
c) Establir els convenis específics necessaris per al desenrotllament del pla d'actuacions.
  
d) Estudiar noves fórmules de col·laboració entre les dos parts i proposar la realització d'altres accions.
  
e) Proposar les modificacions del conveni que es jutgen necessàries
  
Abast i vigència
  
Huitena
  
El present conveni afecta a l'àmbit d'actuació d'APEME i entrarà en vigor a partir del moment de la seua firma, i s'estendrà la seua vigència fins al 31 de desembre del 2003.
  
El conveni s'entendrà prorrogat per successius períodes anuals, llevat que siga denunciat per una de les parts, que, com a mínim, haurà de comunicar-ho a l'altra amb dos mesos d'antelació a l'inici del curs escolar.
  
I estant d'acord les parts amb el contingut del present conveni, i perquè així conste i en prova de conformitat, el firmen en triple versió en el lloc i data al principi indicats.
  
El president de l'Associació Provincial d'Empresaris de Muntatges Elèctrics i Telecomunicacions d'Alacant,
  
ANTONIO MORENO FRESNEDA
  
El conseller de Cultura, Educació i Esport,
  
ESTEBAN GONZÁLEZ PONS